মিঠু সূত্রধর পলাশ,নবীনগর(ব্রাহ্মণবাড়িয়া) প্রতিনিধি: ব্রাহ্মণবাড়িয়ার নবীনগর পৌর এলাকার মধ্যপাড়ায় মঙ্গলবার রাতে নবীনগরের বিশিষ্ট ঠিকাদার ও বিএনপি নেতা মো: শাহ আলমকে ধারালো অস্ত্র দিয়ে কুপিয়েছে সন্ত্রাসীরা। এ ঘটনাকে কেন্দ্র করে নবীনগর সদরে উত্তেজনা বিরাজ করছে। পারিবারিক সূত্রে জানা যায়,রাতে রিক্সা যোগে নিজ বাড়ি ফেরার পথে আগে থেকে উৎ পেতে থাকা সন্ত্রাসীরা ধারালো অস্ত্র দিয়ে তার উপর হামলা চালায়। গুরুতর আহত অবস্থায় তাকে নবীনগর সদর হাসপাতালে ভর্তি করা হয়েছে। এ ব্যপারে নবীনগর থানায় একটি মামলা দায়ের করা হয়েছে।